Neo ket posubl amañ reiñ da chouzout en un doare ingal pezh a vez embannet gant hor chelaouennoù lennegel brudet Al Liamm, Brud Nevez, Hor Yezh, Al Lanv… Ret e vefe dArMen dont er-maez aliesoch. Neuze, ne vo kaoz amañ nemet eus teir chelaouenn… Ra vimp digarezet ! Niverenn 116 Al Lanv a zo bet frammet e teir lodenn : an hini gentañ a ginnig tri fennad a denn dar meizerezhan eil lodenn a zastum seizh skrid diwar-benn traoù kevredigezhel a bep seurt hag el lodenn ziwezhañ e kavor al lenner div varzhoneg, ur gontadenn alaman Rübezahl ha pennadoù diwar-benn al lennegezh, levrioù nevez hag all. Gouestlet en deus Brud Nevez e niverenn ziwezhañ dar brezel-bed 1914-1918. Kavout a reer neuze pennadoù liesseurt hag a zanevell darvoudoù ar brezel, buhez ar soldaded hag ivez teir studiadennig diwar-benn Yann-Bêr Kalloch. Evel boaz e kavor ivez barzhonegoù danevelloù, ur pennad-kaoz gant rener ar Chwartz e Brest ha keleier mesk-ha-mesk diwar-benn levrioù, planedennoù nevez… Niverenn 111 Minihi-Levenez (Du-Kerzu 2008) a denn dan Iliz keltiek : displeget e vez al liammoù a zo bet etre ar bed byzantek hag ar broioù keltiek e-kerzh ar vived hag ar viived kantvedoù, a zo bet ar mare ma z eo bet hadet en Arvorig ar feiz kristen ha krouet eskoptioù kozh Breizh-Izel. El lodenn gentañ e kavor pedennoù an Absolvenn veur evel meo bet notennet e levr-oferenn eskopti Leon e 1526. 